34. σημειώνει ότι, σε χρηματοπιστωτικές αγορές με υψηλό βαθμό ολοκλήρωσης, οι διασυνοριακές κρίσεις δεν
μπορούν να αντιμετωπιστούν μεμονωμένα από εθνικές αρχές· θεωρεί, εν προκειμένω, ότι τα σημερινά δίκτυα
εθνικών εποπτών, εποπτικών καθεστώτων και μη δεσμευτικών μνημονίων συνεννόησης ενδέχεται να μην επαρκούν
για την αντιμετώπιση σοβαρών κρίσεων που προκαλούνται από την ανεπάρκεια των αγορών ή σημαντικών διασυνο-ριακών χρηματοπιστωτικών ομίλων· θεωρεί ότι η συνεργασία και η αμοιβαία εμπιστοσύνη μεταξύ των εποπτικώναρχών σε περίπτωση κρίσης είναι ζωτικής σημασίας και προτρέπει την Επιτροπή και τις αρμόδιες εθνικές αρχές να
αναπτύξουν από κοινού κατάλληλες προτάσεις για αποτελεσματική διαχείριση κρίσεων προς περαιτέρω εξέταση
από το Ευρωπαϊκό Κοινοβούλιο·
35. θεωρεί ότι η εξουσία της Ευρωπαϊκής Ένωσης στις διεθνείς διαπραγματεύσεις που αναφέρονται στην τραπε-
ζική εποπτεία θα ενισχυθεί μέσω της αποσαφήνισης της εσωτερικής της λειτουργίας·
36. σημειώνει ότι το ζήτημα του ύστατου διαθέσιμου δανειστή πρέπει να επιλυθεί παράλληλα με οιεσδήποτε
περαιτέρω συζητήσεις σχετικά με την ευρωπαϊκή χρηματοπιστωτική εποπτεία· τονίζει, εν προκειμένω, ότι είναι
απαραίτητη σαφής απόφαση ευθυνών·
37. επισημαίνει ότι το ισχύον σήμερα εποπτικό σύστημα οδηγεί σε πολλαπλές απαιτήσεις ενημέρωσης για τις
τράπεζες και ότι, συνεπώς, σημαντικό καθήκον όλων των εποπτικών οργάνων είναι να εναρμονίσουν τα πρότυπα·
38. πιστεύει ότι είναι πλέον καιρός τα κοινοτικά θεσμικά όργανα, και ιδίως το Ευρωπαϊκό Κοινοβούλιο, να ξεκι-
νήσουν διάλογο για τη δομή της εποπτείας των κοινοτικών χρηματοπιστωτικών αγορών· ζητεί, για τον λόγο αυτόν,
έως τα τέλη του 2006 τη σύσταση επιτροπής «σοφών», η οποία θα μελετήσει τις επιπτώσεις της ενοποίησης των
αγορών και των χρηματοπιστωτικών ιδρυμάτων στην προληπτική εποπτεία, τη χρηματοπιστωτική σταθερότητα και
τη διαχείριση κρίσεων, και θα παρουσιάσει τα πορίσματά της ένα εξάμηνο μετά τη σύστασή της· καλεί, στο πλαίσιο
αυτό, την επιτροπή «σοφών» να προτείνει συγκεκριμένες ιδέες για την απλούστευση των πολλαπλών απαιτήσεων
λογοδοσίας, τη βελτίωση των σημερινών δομών και να εξετάσει τελικά τις ανάγκες και τις δομές των ευρωπαίων
χρηματοπιστωτικών εποπτών·
*
* *
39. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.
P6_TA(2006)0295
Οι πρόσφατες εξελίξεις και προοπτικές σε σχέση με το εταιρικό δίκαιο
Ψήφισμα του Ευρωπαϊκού Κοινοβουλίου σχετικά με τις πρόσφατες εξελίξεις και προοπτικές σε σχέση με
το εταιρικό δίκαιο (2006/2051(INI))
Το Ευρωπαϊκό Κοινοβούλιο,
—έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο της
21ης Μαΐου 2003, με τίτλο «Εκσυγχρονισμός του εταιρικού δικαίου και ενίσχυση της εταιρικής διακυβέρ-
νησης στην Ευρωπαϊκή Ένωση —ένα πρόγραμμα για την επίτευξη προόδου» (COM(2003)0284),
—έχοντας υπόψη την ανακοίνωση της Επιτροπής προς το εαρινό Ευρωπαϊκό Συμβούλιο: Συνεργασία για την
οικονομική μεγέθυνση και την απασχόληση — Νέο ξεκίνημα για τη στρατηγική της Λισαβόνας
(COM(2005)0024),
—έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με τίτλο
«Κοινές δράσεις για την ανάπτυξη και την απασχόληση: το κοινοτικό πρόγραμμα της Λισαβόνας»
(COM(2005)0330),
—έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με τίτλο
«Αποτέλεσμα της αναλυτικής εξέτασης νομοθετικών προτάσεων που εκκρεμούν ενώπιον του νομοθετικού
οργάνου» (COM(2005)0462),13.12.2006 C 303 E/114 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL
—έχοντας υπόψη την ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή
Οικονομική και Κοινωνική Επιτροπή και την Επιτροπή των Περιφερειών με τίτλο «Εφαρμογή του κοινοτικού
προγράμματος της Λισαβόνας: Στρατηγική για την απλούστευση του ρυθμιστικού περιβάλλοντος»
(COM(2005)0535),
—έχοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Ευρωπαϊκή
Οικονομική και Κοινωνική Επιτροπή και την Επιτροπή Περιφερειών με τίτλο «Εφαρμογή του κοινοτικού
προγράμματος της Λισαβόνας —σύγχρονη πολιτική για τις ΜΜΕ με στόχο την τόνωση της ανάπτυξης και της
απασχόλησης» (COM(2005)0551),
—έχοντας υπόψη το από 21Απριλίου 2004 ψήφισμά του σχετικά με τον εκσυγχρονισμό του εταιρικού δικαίου
και την ενίσχυση της εταιρικής διακυβέρνησης (1),
—έχοντας υπόψη το άρθρο 45του Κανονισμού του,
—έχοντας υπόψη την έκθεση της Επιτροπής Νομικών Θεμάτων και τη γνωμοδότηση της Επιτροπής Οικονομικών
και Νομισματικών Θεμάτων (A6-0229/2006),
A. λαμβάνοντας υπόψη ότι το σχέδιο δράσης που προτάθηκε με την προαναφερθείσα ανακοίνωση της Επιτροπής
της21ης Μαΐου 2003 («σχέδιο δράσης του 2003») ορίζει σημαντικούς στόχους για τον εκσυγχρονισμό του
εταιρικού δικαίου και της εταιρικής διακυβέρνησης,
Β. λαμβάνοντας υπόψη ότι έχει ήδη σημειωθεί σημαντική πρόοδος προς την επίτευξη των στόχων αυτών,
Γ. λαμβάνοντας υπόψη ότι, καθώς το σχέδιο δράσης του 2003 πρέπει να εξεταστεί υπό το φως της αναθεωρη-
μένης στρατηγικής της Λισαβόνας, πρέπει να ληφθούν μέτρα για την παροχή μηχανισμών εταιρικού δικαίου
που ενισχύουν την αποτελεσματικότητα και την ανταγωνιστικότητα των επιχειρήσεων σε όλη την Ευρώπη,
Δ. λαμβάνοντας υπόψη ότι η βελτίωση της ανταγωνιστικότητας των ευρωπαϊκών επιχειρήσεων απαιτεί μια
ολοκληρωμένη προσέγγιση σε επίπεδο ΕΕ,
Ε. λαμβάνοντας υπόψη ότι είναι απαραίτητο να βελτιωθεί το ρυθμιστικό περιβάλλον για τις εταιρείες προκει-
μένου να επιτευχθούν οι στόχοι της ατζέντας της Λισαβόνας,
ΣΤ. λαμβάνοντας υπόψη ότι η νομοθετικά ρυθμισμένη συμμετοχή των εργαζομένων σε επίπεδο εταιρειών, όπως
αυτή ισχύει σε μεγάλο αριθμό κρατών μελών, θεωρείται αναπόσπαστο στοιχείο της ευρωπαϊκής εταιρικής
διακυβέρνησης, που συμβάλλει αποφασιστικά στην επίτευξη των στόχων της στρατηγικής της Λισαβόνας,
Ζ. λαμβάνοντας υπόψη ότι η βελτίωση των κανονιστικών ρυθμίσεων είναι ιδιαίτερα σημαντική για τις μικρές και
μεσαίες επιχειρήσεις (ΜΜΕ),
H. λαμβάνοντας υπόψη ότι η απλούστευση του κεκτημένου του εταιρικού δικαίου μπορεί να αποτελέσει αποτελε-
σματικό εργαλείο για τη βελτίωση της αποτελεσματικότητας του νομοθετικού πλαισίου· λαμβάνοντας υπόψη,ωστόσο, ότι απλούστευση δεν σημαίνει απελευθέρωση των αγορών,
Γενικές πτυχές
1. καλεί την Επιτροπή να διασφαλίσει ότι τα μέτρα που αποσκοπούν στον εκσυγχρονισμό του εταιρικού δικαίου
και της εταιρικής διακυβέρνησης συμφωνούν με τα μέτρα σε σχετικούς τομείς, όπως οι χρηματοπιστωτικές
υπηρεσίες, η βιομηχανική πολιτική, η κοινωνική πολιτική και η εταιρική κοινωνική ευθύνη·
2. τονίζει τη σημασία του συνυπολογισμού της νομολογίας του Δικαστηρίου των Ευρωπαϊκών Κοινοτήτων στην
αρχή της ελευθερίας εγκατάστασης·
3. καλεί την Επιτροπή να λάβει υπόψη το ευρωπαϊκό κοινωνικό πρότυπο κατά τη λήψη αποφάσεων επί περαι-
τέρω μέτρων για την ανάπτυξη του εταιρικού δικαίου· αυτό περιλαμβάνει επίσης τη συμμετοχή των εργαζομένων
στη λήψη εταιρικών αποφάσεων·
Βελτίωση των κανονιστικών ρυθμίσεων και απλούστευση
4. επισημαίνει τη σημασία της βελτίωσης των κανονιστικών ρυθμίσεων για την παροχή αποτελεσματικότερου
νομοθετικού πλαισίου· τονίζει ότι είναι σημαντικό να βελτιωθεί η ποιότητα της νομοθεσίας με συστηματικέςδιαβουλεύσεις με τους ενδιαφερόμενους φορείς για όλες τις μελλοντικές πρωτοβουλίες, με αυστηρή συμμόρφωση
προς την αρχή της επικουρικότητας, με επιλογή νομοθετικών πράξεων που επιβάλλουν λιγότερο φόρτο στις εται-
ρείες και τους αφήνουν όσο το δυνατόν περισσότερη ευελιξία και με ενδελεχή αξιολόγηση των επιπτώσεων σε
σχέση με οποιαδήποτε νέα νομοθετική πρωτοβουλία·13.12.2006 C 303 E/115 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL
(1)ΕΕC 104 E της30.4.2004, σ. 714.
5. τονίζει ότι οι ισχύουσες κοινοτικές οδηγίες για το εταιρικό δίκαιο δεν θα πρέπει να συζητούνται: θα πρέπει να
απλουστεύονται μόνο σε εξαιρετικές και δεόντως δικαιολογημένες περιπτώσεις, όταν δεν αφορούν πολύ ευαίσθητα
θέματα ή δεν συνιστούν αποτέλεσμα δύσκολων συμβιβασμών, έτσι ώστε να μην έχουν αρνητική επίπτωση στις
σχετικές εταιρείες·
6. καλεί την Επιτροπή να εξηγήσει λεπτομερώς τα σχέδια για την παρουσίαση πλήρους ενοποίησης των οδηγιών
για το εταιρικό δίκαιο σε ενιαία πράξη· τονίζει, στο πλαίσιο αυτό ότι πρέπει να δοθεί προτεραιότητα στον στόχο
της επίτευξης της διαφάνειας και της συνέπειας του κεκτημένου του εταιρικού δικαίου εντός των διαφόρων τομέωνεταιρικού δικαίου· καλεί την Επιτροπή να καθορίσει, συγκεκριμένα, ποιες οδηγίες θα πρέπει να αναδιατυπωθούν,
ποιες θα πρέπει να καταργηθούν, ποιες να κωδικοποιηθούν και ποιες να τροποποιηθούν·
Μικρές και μεσαίες επιχειρήσεις
7. χαιρετίζει την πρωτοβουλία της Επιτροπής να δημιουργήσει καλύτερο ρυθμιστικό περιβάλλον για τις ΜΜΕ·
8. καλεί την Επιτροπή να εξετάσει τη διάσταση των ΜΜΕ κατά την αξιολόγηση της επίπτωσης των νομοθετικών
προτάσεων στον τομέα του εταιρικού δικαίου και να διασφαλίσει ότι οι ανάγκες των ΜΜΕ λαμβάνονται κατάλληλακαι συστηματικά υπόψη·
9. τονίζει ότι, συγκεκριμένα, θα πρέπει να αρθούν τα εμπόδια που αντιμετωπίζουν οι ΜΜΕ όσον αφορά τον διοι-
κητικό φόρτο·
10. καλεί την Επιτροπή να λάβει περισσότερο υπόψη της τις ανάγκες των ΜΜΕ στις μελλοντικές νομοθετικές
προτάσεις της ή στις μελλοντικές αναθεωρήσεις της ισχύουσας νομοθεσίας· υπενθυμίζει ότι οι ΜΜΕ δημιουργούνθέσεις εργασίας και αποτελούν κινητήρια δύναμη οικονομικής ανάπτυξης·
Εταιρική διακυβέρνηση
11. τονίζει τη σημασία της ανάπτυξης βέλτιστων πρακτικών όσον αφορά τις διαφορετικές παραδόσεις και τα
διαφορετικά συστήματα των κρατών μελών·
12. επισημαίνει ότι το ευρωπαϊκό φόρουμ εταιρικής διακυβέρνησης και η συμβουλευτική ομάδα εταιρικής
διακυβέρνησης έχουν συσταθεί και καλεί την Επιτροπή να ενημερώνει τακτικά το Κοινοβούλιο για τα αποτελέσματατου έργου των εν λόγω φορέων και τις αποφάσεις που λαμβάνονται βάσει των αποτελεσμάτων αυτών·
13. αποδοκιμάζει το γεγονός ότι η Επιτροπή δεν έχει αναπτύξει σαφές όραμα για τη διακυβέρνηση των ευρω-
παϊκών επιχειρήσεων αλλά φαίνεται να λαμβάνει μέτρα κατά περίπτωση σε ανόμοιες υποθέσεις· επαναλαμβάνει τασυμπεράσματα του προαναφερθέντος ψηφίσματος της 21ης Απριλίου 2004 και προτρέπει την Επιτροπή να τα
ακολουθήσει·
14. τονίζει ότι η εταιρική διακυβέρνηση δεν αφορά μόνον τη σχέση μεταξύ των μετόχων και της διαχείρισης,
αλλά και οι άλλοι μέτοχοι εντός ή πλησίον της εταιρείας είναι εξίσου σημαντικοί για την ισορροπημένη διαδικασία
λήψης αποφάσεων και πρέπει να είναι σε θέση να συμβάλλουν στις αποφάσεις σχετικά με τη στρατηγική των εται-
ρειών· επισημαίνει συγκεκριμένα, ότι πρέπει να υπάρχει περιθώριο για πρόβλεψη ενημέρωσης και διαβούλευσης
των υπαλλήλων·
15. εκφράζει αμφιβολίες ως προς την ανάγκη ευρωπαϊκής πρωτοβουλίας στον τομέα του δικαιώματος ειδικού
ελέγχου των μετόχων, εφόσον αυτό επηρεάζει άμεσα τον διαχωρισμό των αρμοδιοτήτων μεταξύ των διευθυντών
που διαχειρίζονται την εταιρεία, και των μετόχων, και αποτελεί θέμα το οποίο τυπικά εμπίπτει στο εθνικό εταιρικό
δίκαιο· θεωρεί, επιπλέον, ότι κάθε περαιτέρω πρωτοβουλία πρέπει να αξιολογείται υπό το πρίσμα της διαρκούς
νομοθετικής διαδικασίας· τονίζει ότι η πρόσφατη πρόταση οδηγίας για τα δικαιώματα των μετόχων παρέχει ήδη τη
δυνατότητα να προστεθούν σημεία στην ημερήσια διάταξη της γενικής συνέλευσης και να κατατεθούν ψηφίσματα·
16. τονίζει την ανάγκη συμμετοχής των ρυθμιστών και των εποπτών χρηματοπιστωτικών αγορών στην ανάπτυξη
σαφών κανόνων και συστάσεων εταιρικής διακυβέρνησης, καθώς και στενότερου συντονισμού των πολιτικών στον
τομέα της κανονιστικής ρύθμισης των χρηματοπιστωτικών αγορών, αφενός, και του εταιρικού δικαίου, αφετέρου·13.12.2006 C 303 E/116 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL
Εταιρικό δίκαιο
17. χαιρετίζει την προαναφερθείσα πρόταση της επιτροπής για οδηγία του Ευρωπαϊκού Κοινοβουλίου και του
Συμβουλίου σχετικά με την άσκηση του δικαιώματος ψήφου των μετόχων εταιρειών που έχουν την έδρα τους σεκράτος μέλος και των οποίων οι μετοχές είναι εισηγμένες στο χρηματιστήριο, με την οποία τροποποιείται η οδηγία
2004/109/ΕΚ (2005/0265(COD))·
18. χαιρετίζει τις συμφωνίες που συνήφθησαν σχετικά με τις ακόλουθες προτάσεις:
α)πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας
77/91/ΕΟΚ του Συμβουλίου όσον αφορά τη σύσταση της ανωνύμου εταιρείας και τη διατήρηση και τις μετα-βολές του κεφαλαίου της (2004/0256(COD))·
β)πρόταση οδηγίας του Ευρωπαϊκού Κοινοβουλίου και του Συμβουλίου η οποία τροποποιεί την οδηγία
78/660/ΕΟΚ του Συμβουλίου, περί των ετήσιων λογαριασμών εταιρειών ορισμένων μορφών και την οδηγία
83/349/ΕΟΚ του Συμβουλίου σχετικά με τους ενοποιημένους λογαριασμούς (2004/0250(COD))·
19. καλεί την Επιτροπή να προτείνει μέτρα για την ενίσχυση της διασυνοριακής διαθεσιμότητας των πληροφο-
ριών όσον αφορά την απαγόρευση άσκησης των καθηκόντων των διευθυντών·
20. δηλώνει ότι δεν υπάρχει ανάγκη για ευρωπαϊκή πρωτοβουλία στον τομέα του κακόπιστου εμπορίου, εφόσον
τα κράτη μέλη διαθέτουν ήδη σχετικούς κανονισμούς· αν και οι κανονισμοί αυτοί ενδέχεται να ποικίλλουν μεταξύ
των κρατών μελών, οι εθνικές διαφορές δεν συνιστούν εμπόδιο για την εσωτερική αγορά·
21. καλεί την Επιτροπή να υποβάλει πρόταση για τη διαβάθμιση των απαιτήσεων δημοσιότητας των συμμετοχών
των εταιρειών· εκφράζει την επιθυμία η διαβάθμιση να προβλέπει τα εξής ποσοστά: 3 %, 5 %, 10 %, 15 % και
20 %, καθώς και υποχρέωση δήλωσης ανά ποσοστιαία μονάδα, εφόσον το ποσοστό υπερβαίνει το 20 %· επιση-
μαίνει ότι η διαβάθμιση της απαίτησης δημοσιότητας θα μπορούσε να συμβάλει στην απαραίτητη βελτίωση τηςδιαφάνειας για συμμετοχές επιχειρήσεων·
22. καλεί την Επιτροπή να θεσπίσει σαφείς κανόνες για τα μεταβατικά χρονικά διαστήματα, για παράδειγμα
ικανό χρονικό διάστημα μετά το οποίο οι ενεργοί διευθύνοντες σύμβουλοι, οι οποίοι, μετά την αποχώρησή τους
από το διοικητικό συμβούλιο επιθυμούν να προσχωρήσουν στο εποπτικό συμβούλιο (σε δυαδικό σύστημα) ή στο
μη εκτελεστικό συμβούλιο (σε μονιστικό σύστημα)· επισημαίνει ότι τα εν λόγω μεταβατικά χρονικά διαστήματα
πρέπει να διαρκούν τουλάχιστον δύο έτη· υπογραμμίζει τη σημασία των μεταβατικών αυτών περιόδων για τηδιαφύλαξη της ανεξαρτησίας των εποπτικών συμβουλίων·
23. καλεί την Επιτροπή να επιλύσει νομοθετικά ζητήματα, όπως η ανεξαρτησία των διευθυντών, με νομοθετικές
πράξεις (οδηγίες) αντί να προβαίνει σε συστάσεις, προκειμένου να συμμετέχουν η κοινή γνώμη και ο νομοθέτης και
να υπάρξουν ρυθμίσεις με πρακτικό όφελος·
24. προτρέπει την Επιτροπή να επαγρυπνεί όσον αφορά τις συγκρούσεις συμφερόντων και τη δυσανάλογη
συγκέντρωση πληροφοριών και επιρροής ορισμένων μεγάλων παραγόντων του συνόλου των μεσαζόντων και τωνσυμβούλων που εμπλέκονται στην άσκηση των δικαιωμάτων ψήφου των μετόχων στις εταιρείες και τονίζει την
ανάγκη διαφάνειας και δίκαιων ευκαιριών για τους εκδότες, προκειμένου να προστατευτούν από την αθέμιτη
συγκέντρωση και τη συντονισμένη δράση των μετόχων·
25. ζητεί τη θέσπιση σαφούς ρυθμιστικού συστήματος για τη δημοσιοποίηση και τη συγκρισιμότητα των πληρο-
φοριών σχετικά με τις ατομικές αποδοχές και την πολιτική αποδοχών των διευθυντών, συμπεριλαμβανομένων των
στοιχείων όπως τα συνταξιοδοτικά συστήματα και τα σχέδια επιλογής μετοχών·
26. καλεί την Επιτροπή να διασφαλίσει ότι οι εταιρείες έχουν την επιλογή μεταξύ διαφορετικών συστημάτων
διακυβέρνησης, συμπεριλαμβανομένου του μονιστικού και του δυαδικού συστήματος, χωρίς να υπάρχει ανάγκη
για έγκριση διατάξεων που θα καθορίζουν τα δικαιώματα και τις υποχρεώσεις των οργάνων εταιρικής διακυβέρ-νησης·
27. καλεί την Επιτροπή να εξετάσει τις δυνατότητες αναθεώρησης των κανόνων του καταστατικού της Ευρω-
παϊκής Εταιρείας για τη σύσταση εταιρειών αυτού του είδους, με στόχο την απλούστευση των εν λόγω κανόνων
και την προσαρμογή τους σύμφωνα με τις απαιτήσεις της αγοράς·
28. καλεί την Επιτροπή να παρουσιάσει πρόταση σχετικά με την ευρωπαϊκή ιδιωτική εταιρεία, έτσι ώστε να
ικανοποιηθούν οι ανάγκες των ΜΜΕ·
29. εκφράζει τη μεγάλη του απογοήτευση για το γεγονός ότι η Επιτροπή έχει ήδη αποφασίσει να αποσύρει την
πρόταση κανονισμού περί του καταστατικού του Ευρωπαϊκού Σωματείου (1991/0386(COD)) και την πρόταση
κανονισμού περί του καταστατικού της Ευρωπαϊκής Ένωσης Κοινωνικής Αλληλεγγύης (1991/0390(COD)) και τις
δύο προτάσεις οδηγιών για τη συμπλήρωση των εν λόγω καταστατικών όσον αφορά τον ρόλο τον εργαζομένων
(1991/0387(COD) και1991/0391(COD))·13.12.2006 C 303 E/117 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL
30. επισημαίνει, ωστόσο, ότι στο σχέδιο δράσης του 2003, η Επιτροπή ανακοίνωσε την πρόθεσή της να υποστη-
ρίξει ενεργά την κινηθείσα νομοθετική διαδικασία για αυτά τα καταστατικά, ως απάντηση στην επιθυμία που
εξέφρασε το Κοινοβούλιο να δοθεί ιδιαίτερη προσοχή στην ανάπτυξη νέων νομικών μορφών επιχειρήσεων· θεωρείότι οι προτάσεις αυτές είναι χρήσιμα μέσα για την ανάπτυξη της οικονομικής δραστηριότητας σε όλη την Ευρώπηαπό σωματεία και ενώσεις κοινωνικής αλληλεγγύης·
31. καλεί την Επιτροπή, να παρουσιάσει νέα σχέδια για το καταστατικό της ευρωπαϊκής εταιρείας που θα βασί-
ζεται στην αμοιβαιότητα και για το καταστατικό του ευρωπαϊκού σωματείου·
32. τονίζει ότι σήμερα η μεταφορά της έδρας εταιρείας είναι είτε αδύνατο να επιτευχθεί είτε εμποδίζεται από τις
απαιτήσεις που επιβάλλονται σε εθνικό επίπεδο, ότι η ύπαρξη οδηγίας στον τομέα αυτό είναι αποφασιστικής
σημασίας για την ελευθερία εγκατάστασης και ότι η από καιρό αναμενόμενη δέκατη τέταρτη οδηγία για το εται-ρικό δίκαιο θα καλύψει το κενό στο σύστημα της εσωτερικής αγοράς για τις εταιρείες·
33. ως εκ τούτου, καλεί την Επιτροπή να παρουσιάσει στο εγγύς μέλλον πρόταση σχετικά με τη δέκατη τέταρτη
οδηγία για το εταιρικό δίκαιο όσον αφορά τη διασυνοριακή μεταφορά της έδρας ανώνυμων εταιρειών· τονίζει ότι ημεταφορά της έδρας των εταιρειών δεν θα πρέπει να χρησιμοποιείται για άλλους στόχους όπως π.χ. για τον περιο-
ρισμό των εργατικών δικαιωμάτων, ιδίως όσον αφορά τη συμμετοχή των εργαζομένων στη λήψη εταιρικών αποφά-
σεων ή τη μείωση της προστασίας των πιστωτών· θεωρεί, κυρίως, ότι η προάσπιση των κεκτημένων δικαιωμάτων
των εργαζομένων όσον αφορά τη συμμετοχή τους στη λήψη των εταιρικών αποφάσεων πρέπει να αποτελεί δεδηλω-μένο στόχο της οδηγίας·
34. καλεί την Επιτροπή να συνεχίσει την προετοιμασία κοινοτικής νομοθεσίας η οποία να προβλέπει άλλες
νομικές μορφές επιχειρηματικής οργάνωσης, όπως το ευρωπαϊκό ίδρυμα·
35. συνιστά ότι η Επιτροπή θα πρέπει να εξετάσει περαιτέρω εάν χρειάζεται να αντιμετωπιστούν τα προβλήματα
σχετικά με τους ομίλους και τις πυραμίδες, ιδίως όσον αφορά το πλαίσιο για τη διαφάνεια των δομών των ομίλων
και τα ειδικά προβλήματα που σχετίζονται με τις δομές των πυραμίδων·
36. καλεί την Επιτροπή να δώσει μεγαλύτερη προσοχή στο θέμα της διαγραφή από τον κατάλογο και να
υποβάλει νομοθετική πρόταση για μελλοντική εναρμόνιση σε ευρωπαϊκό επίπεδο· επισημαίνει ότι η διαγραφή είναιεφικτή στα κράτη μέλη, αλλά επιβαρύνει τις επιχειρήσεις με πάρα πολλές γραφειοκρατικές και νομικές διαδικασίες·
ζητεί, ως εκ τούτου, στο μέλλον η έξοδος από το χρηματιστήριο να είναι εφικτή με όσο το δυνατόν λιγότερες
γραφειοκρατικές διαδικασίες, λαμβάνοντας ιδιαίτερα υπόψη τη διαφύλαξη των οικονομικών συμφερόντων των
μετόχων·
37. καλεί την Επιτροπή να εξασφαλίσει την αποτελεσματικότερη συμμετοχή του Ευρωπαϊού Κοινοβουλίου στις
συζητήσεις σχετικά με τα διεθνή και ευρωπαϊκά λογιστικά πρότυπα και να ενισχύσει τον καθορισμό της ευρωπαϊκήςπροσέγγισης βάσει των βέλτιστων πρακτικών και παραδόσεων στα κράτη μέλη αντί να ακολουθεί τυφλά τις παρα-δόσεις του αμερικανικού λογιστικού ελέγχου· τονίζει και πάλι την ανάγκη συμμετοχής περισσότερων αντιπροσώπωνμε ευρωπαϊκό υπόβαθρο στους διεθνείς φορείς θέσπισης προτύπων, ώστε να υπάρχει πραγματικά διεθνής προσέγ-
γιση· καθιστά σαφές ότι οι ρυθμίσεις για τα λογιστικά πρότυπα επηρεάζουν το φορολογικό δίκαιο και τις δομές
των επιχειρήσεων·
38. εκφράζει τη λύπη του για το γεγονός ότι το Συμβούλιο Διεθνών Λογιστικών Προτύπων (IASB) στερείται
δημοκρατικού ελέγχου και για τον λόγο αυτόν προβαίνει στη λήψη αποφάσεων που δεν αντανακλούν επαρκώς τηνπραγματική κατάσταση των ευρωπαϊκών επιχειρήσεων και δεν καταφέρνει, για παράδειγμα, να ανταποκριθεί στις
ανάγκες των ΜΜΕ· σημειώνει, για παράδειγμα, στο πλαίσιο αυτό, τον προβλεπόμενο από τα ΔΛΠ 32ισολογιστικό
περιορισμό του ιδίου και ξένου κεφαλαίου, που προκαλεί σημαντικά υλικά προβλήματα στις κοινοπραξίες, όπως
διαστρέβλωση της πιστοληπτικής ικανότητας· καλεί, ως εκ τούτου, την Επιτροπή να διασφαλίσει ότι θα αποδίδεται
μεγαλύτερο βάρος στις αποφάσεις του Κοινοβουλίου από το Συμβούλιο Διεθνών Λογιστικών Προτύπων·
39. επιθυμεί να καταστήσει σαφές ότι η Επιτροπή δεν έχει καμία εξουσία να υποστηρίξει τα διεθνή πρότυπα
χρηματοοικονομικής πληροφόρησης για τις μικρομεσαίες επιχειρήσεις·
40. καλεί την Επιτροπή να λάβει περαιτέρω μέτρα προκειμένου το κεκτημένο του εταιρικού δικαίου να υποβάλ-
λεται σε διαρκή αναθεώρηση·
41. καλεί την Επιτροπή να παρακολουθήσει διεξοδικά τη μεταφορά του κεκτημένου του εταιρικού δικαίου στις
χώρες προσχώρησης κατά τη διάρκεια της προενταξιακής περιόδου και να αναφέρει τα αποτελέσματα της εν λόγω
παρακολούθησης·13.12.2006 C 303 E/118 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL
42. αναμένει με ενδιαφέρον τα αποτελέσματα της εξωτερικής μελέτης την οποία έχει αναθέσει η Επιτροπή
σχετικά με την αναλογικότητα μεταξύ ιδιοκτησίας και ελέγχου των εταιρειών της ΕΕ, με την προϋπόθεση ότι
παρέχει όχι μόνο αντικειμενική ανάλυση των εμπειρικών και θεωρητικών στοιχείων που αφορούν τις επιπτώσεις τωνδιαφορετικών μοντέλων ιδιοκτησίας στα κράτη μέλη σχετικά με την οικονομική αποτελεσματικότητα, τη διεξαγωγή
ελέγχου των εταιρειών από τους ιδιοκτήτες τους και τις δυνατότητες των διασυνοριακών συναλλαγών αλλά επίσηςκαι ορθή ανάλυση του εταιρικού δικαίου όσον αφορά το ευρύτερο οικονομικό και νομικό πλαίσιο των κρατών
μελών και τα διαφορετικά πρότυπα εταιρικής διακυβέρνησης· υπογραμμίζει το γεγονός ότι θα πρέπει να δοθεί η
απαιτούμενη προσοχή στην ανάγκη για διαφάνεια στη διάρθρωση των δικαιωμάτων ελέγχου·
43. αναμένει ότι η Επιτροπή θα προβεί εάν κριθεί απαραίτητο σε νομοθετική πρόταση σχετικά με την αρχή «μία
μετοχή, μία ψήφος» μόνο μετά τα αποτελέσματα της αναθεώρησης της οδηγίας 2004/25/ΕΚ του Ευρωπαϊκού
Κοινοβουλίου και του Συμβουλίου, της21ης Απριλίου 2004, σχετικά με τις δημόσιες προσφορές εξαγοράς (
1),
όπως προβλέπει το άρθρο 20της οδηγίας, καθώς και σε αξιολόγηση αυτής·
44. ζητεί από την Επιτροπή να προτείνει μέτρα για μεγαλύτερη διαφάνεια όσον αφορά τους θεσμικούς επεν-
δυτές· υπενθυμίζει ότι η διαφάνεια είναι απαραίτητη σε σχέση με την επενδυτική πολιτική, την πολιτική ψήφου και
της ιδιοκτησίας μετοχών καθώς και ότι η διαφάνεια αυτή δεν πρέπει να περιορίζεται στη σχέση μεταξύ κονδυλίωνκαι μεμονωμένων επενδυτών· υπενθυμίζει ότι θα πρέπει να υπάρξουν επίσης συγκεκριμένες υποχρεώσεις που βαρύ-νουν θεσμικούς επενδυτές προς τις εταιρείες με τις οποίες συνεργάζονται, για παράδειγμα σε σχέση με τις
προθέσεις τους και την προτεινόμενη διάρκεια της συνεργασίας τους·
45. καλεί την Επιτροπή να ενημερώσει το Κοινοβούλιο για τα αποτελέσματα της διαβούλευσης σχετικά με τις
μελλοντικές προτεραιότητες του σχεδίου δράσης του 2003 το οποίο ξεκίνησε η Επιτροπή τον Δεκέμβριο του
2005, και να εξηγήσει λεπτομερώς τις αποφάσεις της σε συνέχεια του αποτελέσματος της εν λόγω διαβούλευσης·
46. καλεί την Επιτροπή να αναλύσει τα προβλήματα που σχετίζονται με την εφαρμογή της υφιστάμενης νομο-
θεσίας προκειμένου να ληφθούν υπόψη τα αποτελέσματα της ανάλυσης αυτής κατά την εξέταση νέων νομοθετικώνπροτάσεων·
47. καλεί την Επιτροπή Νομικών Θεμάτων και την Επιτροπή Οικονομικών και Νομισματικών Θεμάτων να
ακολουθήσουν το έργο της Επιτροπής·
*
* *
48. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.
(1)ΕΕL 142 της30.4.2004, σ. 12.
P6_TA(2006)0296
Περιορισμός του αντικτύπου των αερομεταφορών στην αλλαγή του κλίματος
Ψήφισμα του Ευρωπαϊκού Κοινοβουλίου σχετικά με τον περιορισμό του αντικτύπου των αερομεταφορών
στην αλλαγή του κλίματος (2005/2249(INI))
Το Ευρωπαϊκό Κοινοβούλιο,
—έχοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Ευρωπαϊκή
Οικονομική και Κοινωνική Επιτροπή και την Επιτροπή των Περιφερειών, με τίτλο: «Περιορισμός του αντικτύπου
των αερομεταφορών στην αλλαγή του κλίματος» (COM(2005)0459),
—έχοντας υπόψη το ψήφισμά του της 16ης Νοεμβρίου 2005 με τίτλο «Η μάχη κατά της αλλαγής του κλίματος
στον πλανήτη και πώς μπορεί να κερδηθεί» (1),13.12.2006 C 303 E/119 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL
(1)Κείμενα που εγκρίθηκαν, P6_TA(2005)0433.